Etter Alexander Rybaks seier i Eurovision Song Contest 2009 var interessen rundt Melodi Grand Prix langt høyere enn vanlig. NRK mottok rundt tusen bidrag i den åpne konkurransen, rundt tre ganger så mange som året før. Dette var per da også det høyeste antall bidrag som hadde kommet inn til konkurransen. Juryen med Per Sundnes i spissen, plukket ut 21 av låtene til å delta i Melodi Grand Prix 2010.